Gauteng

Gauteng je najmenšia provincia Južnej Afriky. Nachádza sa v srdci Highveldu a má rozlohu iba 1,4 % z celej krajiny. Napriek tomu je vysoko urbanizovaná, s celkovým počtom obyvateľov 8 837 178 (2001 South African National Census). 

Gauteng je rozdelený na tri metropolitné obce a tri okresné obce (ktoré sa ďalej ešte delia na 8 miestnych obcí). Obcie sú tieto:
 Metropolitná obec City of Johannesburg
 Metropolitná obec City of Tshwane (Pretória)
 Metropolitná obec City of Ekurhuleni
 Okresná obec Metsweding
 Okresná obec Sedibeng
 Okresná obec West Rand

Provincia Gauteng sa rýchlo rozrastá, najmä vďaka masovej urbanizácii. Na základe štatistík sa predpokladá nárast obyvateľstva na 14,6 milióna v roku 2015, čím sa tento región stane jedným z najväčších polycentrických miest na svete. Tento vývoj by mohlo však negatívne ovplyvniť rozšírenie AIDS. 

Jeden z ďalších problémov predstavuje doprava, kde táto oblasť zažíva podobné dopravné problémy ako Los Angeles či Bangkok. Vyriešiť by to mal rýchlovlak "The Gautrain Rapid Rail Link", poskytnutím efektívnej vysokorýchlostnej dopravy Pretóriou, Sandtonom, Johannesburgom and medzinárodným letiskom OR Tambo.

 
Provincie v Južnej Afrike